รักษาด้วยยา รักษาด้วยวิธีธรรมชาติ ขจัดอาการคัดจมูกแบบทันใจ
คุณหาซื้อยาลดน้ำมูกได้ตามร้านขายยาทั่วไป มีหลายแบบด้วยกัน  สเปรย์ลดน้ำมูก อย่าง naphazoline (Privine), oxymetazoline (Afrin, Dristan, Duramist) หรือ phenylephrine (Neo-Synephrine, Sinex, Rhinall)  ยาเม็ด อย่าง phenylephrine (Lusonal, Sudafed PE, Sudogest PE) และ pseudoephedrine (Sudafed, Sudogest)  ห้ามพ่นสเปรย์ลดน้ำมูกติดต่อกันเกิน 3 วัน เพราะอาจทำให้อาการหนักกว่าเดิม และห้ามกินยาลดน้ำมูกติดต่อกันเกิน 7 วันโดยไม่ปรึกษาแพทย์ ปฏิบัติตามคำแนะนำที่ฉลากอย่างเคร่งครัดจะดีที่สุด Antihistamine และยาแก้แพ้ชนิดอื่นๆ นั้นช่วยลดน้ำมูกได้เป็นอย่างดี ให้เลือกยาแก้แพ้ที่มีตัวยาลดน้ำมูกอยู่ด้วย จะได้รักษาทั้งอาการจาม คัดจมูก มีน้ำมูก และไซนัสอักเสบไปในเวลาเดียวกัน หรือจะลองใช้ยาแก้แพ้แบบธรรมชาติดูก็ดีเหมือนกัน เช่น  Stinging nettle หรือตำแย หมอหลายคนแนะนำให้กินตำแยอบแห้ง (freeze-dried) เพราะมีคุณสมบัติลดฮิสตามีนในร่างกาย  Coltsfoot หรือปีแปะเอี๊ยะ ก็มีคุณสมบัติเป็นยาแก้แพ้ตามธรรมชาติเหมือนกัน ชาวยุโรปนิยมใช้รักษาโรคผื่นแพ้ตามผิวหนังกันมาแต่โบราณ จะบดใบจนเหนียวข้นหรือใช้ coltsfoot สกัดแบบยาเม็ดก็ได้เหมือนกัน Basil หรือโหระพาก็เป็นพืชอีกชนิดที่มีคุณสมบัติเป็นยาแก้แพ้ตามธรรมชาติ ให้เอาใบโหระพาสักช่อสองช่อเล็กๆ มาอังไอน้ำแล้วสูดดมเข้าไป ช่วยให้สมองรับรู้ว่าฮิสตามีนกำลังลดจำนวนลง ถ้ามีเวลามากพอ นอกจากจะอาบน้ำอุ่นแล้ว ให้ลองขจัดอาการคัดจมูกด้วยไอน้ำแบบจริงจังดู เพราะเป็นวิธีดั้งเดิมที่ช่วยบรรเทาอาการหวัดคัดจมูกให้ผู้คนทั่วโลกมาแล้วหลายร้อยปี  เทน้ำ 3 ถ้วยตวงลงในหม้อแล้วเอาไปต้ม พอเดือดแล้วให้ยกออกจากเตา ระหว่างรอน้ำเย็น ให้ผสมชาคาโมไมล์ลงไป (แล้วแต่ความชอบและความสะดวก) พอไอน้ำเริ่มเย็นลงจนเอามืออังได้ไม่ร้อนลวก ให้เทน้ำต้มสุกหรือน้ำชานั้นลงในชาม เอาหน้าไปอังไอน้ำที่ระเหยขึ้นมาจากชาม ระวังอย่าให้ร้อนเกินไป เอาผ้าเช็ดตัวโพกหัวไว้ด้วย แล้วหายใจเอาไอน้ำเข้าไปลึกๆ ถ้าช่วงแรกๆ ยังหายใจทางจมูกไม่ได้ ให้หายใจทางปากแทนก่อน . จะน้ำเปล่าหรือน้ำผลไม้ก็ดื่มไปให้มากๆ เถอะ ถ้าอยากขจัดอาการคัดจมูกแบบเห็นผลทันใจ ให้ดื่มน้ำไปเลย 6 - 8 แก้ว จะได้กระตุ้นภูมิคุ้มกัน ช่วยบรรเทาให้เยื่อบุโพรงจมูกของคุณยุบลง Humidifier ก็คือเครื่องทำความชื้น (หรือเครื่องพ่นไอน้ำ) นิยมใช้รักษาอาการคัดจมูก เพราะอากาศแห้งๆ นี่แหละตัวทำให้เยื่อบุโพรงไซนัสระคายเคือง จนโรคหวัดคัดจมูกแย่ไปกันใหญ่ ดังนั้นแพทย์ถึงได้แนะนำว่าอากาศชื้นๆ จะดีต่อสภาพอาการของคุณมากกว่า  ถ้าคุณไม่มี หรือไม่อยากควักกระเป๋าซื้อเครื่องทำความชื้นจริงๆ ก็ต้องหาอะไรมาแก้ขัดแทน โดยใช้อุปกรณ์ต่างๆ ในบ้านของคุณนั่นแหละ ให้คุณต้มน้ำในกระทะใบใหญ่ๆ จากนั้นเอาลงจากเตา แล้วเอากระทะนั้นไปวางตรงจุดที่ปลอดภัยในห้องของคุณ ไอน้ำจากกระทะจะช่วยเพิ่มความชื้นให้ห้องของคุณเอง ทำซ้ำจนกว่าจะรู้สึกสบายขึ้น ใช้เครื่องทำความชื้นได้ แต่ต้องใช้แต่พอดี อย่าให้ห้องชื้นแฉะจนกลายเป็นป่าดงดิบย่อมๆ แค่เพิ่มความชื้นในห้องนิดหน่อยให้พอหายใจสะดวกก็พอแล้ว น้ำเกลือนี่แหละใช้สวนล้างจมูกได้โดยไม่ต้องผสมตัวยาไหน ให้เติมเกลือ 1 ช้อนชาลงในน้ำ 1 ถ้วยตวง คนจนเข้ากัน จากนั้นใช้ที่หยอดตา หยดน้ำเกลือ 2 - 3 หยดลงในรูจมูกของคุณตอนที่เงยหน้า สั่งน้ำมูกไล่น้ำเกลือออกมา แล้วสวนล้างจมูกอีกข้างนึง หลายคนเห็นตรงกัน ว่าล้างโพรงจมูกแล้วบรรเทาอาการไซนัสอักเสบได้ชะงัดอย่างรวดเร็วโดยไม่ต้องพึ่งพายาใดๆ Neti pot หรือหม้อล้างโพรงจมูกนั้นใช้ล้างเมือกเหนียวหรือน้ำมูกที่คั่งค้างออกมา  Neti pot ทุกอันนั้นมีวิธีใช้งานต่างๆ ที่คุณต้องปฏิบัติตามอย่างเคร่งครัด แต่ส่วนใหญ่แล้วขั้นแรกสุดมักเป็นการเตรียมน้ำล้างจมูก หรือก็คือน้ำอุ่น (ต้มฆ่าเชื้อแล้ว) 16 ออนซ์ (2 ถ้วยตวง) ผสมกับเกลือ 1 ช้อนชา เสร็จแล้วเทลงไปใน neti pot เอียงหน้า 45 องศา แล้วเอาปลาย neti pot มาจ่อที่รูจมูก เทให้น้ำล้างจมูกไหลลงไปในจมูกข้างนึง ผ่านโพรงจมูก แล้วออกมาที่รูจมูกอีกข้าง ถ้าน้ำล้างไหลเข้าไปในปากก็ไม่เป็นไร ให้บ้วนออกมา จากนั้นพ่นลมเหมือนสั่งน้ำมูก แล้วล้างจมูกอีกข้างตั้งแต่ขั้นตอนแรก แล้วคุณควรล้างจมูกด้วย neti pot บ่อยแค่ไหน? คนที่เขาเป็นไซนัสอักเสบหนักๆ หรือภูมิแพ้กำเริบบ่อยๆ เขาบอกว่าทำทุกวันได้ก็ดี พออาการดีขึ้นแล้ว ค่อยห่างออกไปเป็น 3 ครั้งต่ออาทิตย์ ในบางประเทศ น้ำอาจไม่สะอาดพอจนมี naegleria fowleri ปนเปื้อนได้ ซึ่งก็คืออะมีบาที่ถ้าคุณหายใจเอามันเข้าไปในจมูก อาจเกิดอันตรายถึงขั้นเป็นเยื่อหุ้มสมองอักเสบได้ กรมควบคุมโรคแนะนำว่าให้ต้มน้ำก่อนอย่างน้อย 1 นาที (3 นาทีได้ยิ่งดี) แล้วค่อยเอามาผสมทำน้ำล้างจมูกใส่ neti pot ไม่งั้นก็ต้องซื้อน้ำกลั่นมาแทน เรารู้ว่านี่คงเป็นวิธีสุดท้ายที่คุณคิดจะใช้ตอนกำลังคัดจมูกได้ที่แบบนี้ แต่เชื่อเถอะว่าการขยับเขยื้อนบริหารร่างกายนิดหน่อย ช่วยให้คุณสดชื่นขึ้นได้ วิธีที่ช่วยขจัดอาการคัดจมูกได้ชะงัดก็คือวิดพื้นสัก 20 ครั้ง อย่าลืมหายใจเข้า-ออกทางจมูก สมองจะรับรู้ว่ากำลังขาดอากาศ ก็จะไปลดการบวมของเยื่อบุโพรงจมูก ทำให้น้ำมูกลดลง น้ำมันหอมระเหยบางตัวช่วยลดน้ำมูกให้จมูกโล่งโปร่งสบาย ให้คุณเติมน้ำอุ่นให้เต็มอ่างอาบน้ำ แล้วผสมน้ำมันยูคาลิปตัส น้ำมันโรสแมรี่ หรือ tea tree oil ลงไป 10 หยด นอนแช่น้ำผสมน้ำมันหอมระเหยนั้นจนกว่าจมูกจะโล่ง หายใจได้สะดวก คุณอาจคิดว่าไม่เห็นต้องทำขนาดนั้น แต่บอกเลยว่าช่วยได้ถ้าคุณหยุดงานหรือหยุดเรียนสักวันแล้วนอนหลับพักผ่อนให้สบาย ถือเป็นการให้เวลาร่างกายได้รักษาเยียวยาตัวเอง ต่อสู้กับอาการป่วยไข้ที่กำลังเป็น ถ้าคุณคัดจมูกซะจนนอนไม่หลับ ก็ให้กินยา ใช้ Breathe Right strip หรือแผ่นแปะจมูกลดอาการคัดจมูก หรือไม่ก็หายใจทางปากไปก่อน (อย่าลืมทาลิปมันด้วยถ้าคุณหายใจทางปาก เพราะเดี๋ยวจะปากแห้งจนแตกได้) ความเครียดเป็นปฏิปักษ์กับภูมิคุ้มกันของร่างกาย ยิ่งคุณเครียดมากเท่าไหร่ คุณก็ยิ่งเป็นหวัดคัดจมูก ไม่หายหรอกบอกเลย วิธีแสนง่ายดายแบบกำปั้นทุบดินในการขจัดอาการคัดจมูก ก็คือสั่งน้ำมูกออกมาให้จมูกโล่ง อย่าลืมพกห่อทิชชู่หรือผ้าเช็ดหน้าติดตัวระหว่างวันด้วยล่ะ เคยกินวาซาบิเยอะไปจนฉุนขึ้นจมูกไหม? นั่นก็เพราะอาหารเผ็ดๆ จะช่วยขจัดเมือกเหนียวในจมูกจนคุณหายใจคล่อง ถึงจะแค่ชั่วคราวก็เถอะ เพราะงั้นถ้าจมูกตันละก็ ลองกินพวกนี้ดู  พริกชนิดต่างๆ อย่างฮาลาเปญโญ (Jalapeno) ฮาบาเนโร (Habanero) หรือพริกเซอราโน (Serrano pepper) ฮอร์สแรดิช (Horseradish) หรือวาซาบิ ขิง ลูกซัด (Fenugreek) หัวหอมและกระเทียม วิค (วิคส์วาโปรัป) จะมีเมนทอลที่ช่วยทำให้จมูกโล่งชั่วคราว คุณจะได้หายใจสะดวกประมาณ 1 - 2 ชั่วโมง ให้ทาวิคที่เหนือริมฝีปากหรือก็คือใต้จมูก จากนั้นก็แค่รอให้ไอระเหยไปขจัดอาการคัดจมูกของคุณ ตอนนอนใช้หมอนหนุนหัวให้สูงเข้าไว้ อย่าให้หัวราบไปกับเตียง จะได้ลดอาการคัดจมูก หายใจได้คล่องขึ้น ถึงจะไม่ได้ขจัดอาการคัดจมูกให้หายไป แต่อย่างน้อยก็ช่วยให้คุณหายใจได้สะดวก นอนหลับสบายกว่า ลดอาการคัดจมูกด้วยวิธีดั้งเดิม ไม่ต้องพึ่งยาหรือสารกระตุ้นอื่นใด แค่มีนิ้วของคุณเองก็พอ การนวดที่บริเวณไซนัสด้วยตัวเองนั้นง่ายแถมยังเห็นผลทันที เรามีวิธีนวด 3 แบบที่คุณทำได้ง่ายๆ มาแนะนำกัน ไม่ว่าจะที่บ้าน ที่ทำงาน หรือที่ไหนก็ตาม  วางนิ้วชี้ทั้ง 2 ข้างแถวๆ กระบอกตา ให้เหนือจมูกขึ้นมาแต่ใต้คิ้ว ใช้นิ้วนวดไซนัสรอบๆ จมูก โดยนวดวนออกเป็นวงกลม นวดไปเรื่อยๆ ประมาณ 20 - 30 วินาที วางนิ้วชี้ทั้ง 2 ข้างบนหน้าตรงใต้ตา ใช้นิ้วนวดไซนัสรอบๆ ตา โดยนวดวนออกเป็นวงกลมเหมือนเดิม นวดไปเรื่อยๆ ประมาณ 20 - 30 วินาที สุดท้ายให้เอานิ้วโป้งทั้ง 2 ข้างวางตรงโหนกแก้ม แล้วนวดวนออกเป็นวงกลม นวดไปเรื่อยๆ ประมาณ 20 - 30 วินาที นวดไปเรื่อยๆ หรือจนกว่าจะหายปวดแน่นไซนัส เอาผ้าขนหนูไปชุบน้ำอุ่นแล้วบิดหมาดๆ อย่าให้เปียกแฉะ จากนั้นนั่งลง เอาผ้าประคบหน้าคุณไว้ประมาณ 2 - 3 นาที การประคบร้อนจะช่วยให้จมูกโล่ง หายใจสะดวกขึ้น คุณจะได้หายใจเอาไอน้ำร้อนๆ ผ่านจมูกเข้าไปถึงปอด ช่วยลดน้ำมูก ทำให้จมูกโล่งได้
ซื้อยาลดน้ำมูกตามร้านขายยามากิน. กินยาแก้แพ้. ใช้ไอน้ำทำให้จมูกโล่ง. ดื่มน้ำเยอะๆ! ใช้เครื่องทำความชื้น. ทำน้ำเกลือสวนล้างจมูกด้วยตัวเอง. ล้างโพรงจมูกด้วย neti pot. ออกกำลังกาย. แช่น้ำผสมน้ำมันหอมระเหย. นอนหลับพักผ่อน. ทำใจให้สบาย. สั่งน้ำมูก. กินของเผ็ดๆ. ป้ายวิคใต้จมูก. อย่านอนราบ. นวดบริเวณไซนัส. ประคบร้อนที่หน้า. อาบน้ำอุ่น.
https://www.wikihow.com/Clear-Nasal-Congestion https://www.wikihow.com/Clear-Nasal-Congestion https://www.wikihow.com/Clear-Nasal-Congestion
Medical Solutions Natural Remedies Quick Fixes